《别泗州盱眙两庠师友》
明代·杨起元

圣贤道术千年在，丰芑人文二雅存。无说敢当花雨赞，何能不愧雪深门。

辰居北望真无极，泗水东流亦不言。珍重诸贤还久立，莫离当处觅乾坤。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。